CELEX: 62020TN0234
Language: mt
Date: 2020-04-29 00:00:00
Title: Kawża T-234/20: Rikors ippreżentat fid-29 ta’ April 2020 – HB vs BEI

29.6.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 215/43
            
         
      Rikors ippreżentat fid-29 ta’ April 2020 – HB vs BEI
      (Kawża T-234/20)
      (2020/C 215/55)
      Lingwa tal-kawża: l-Ingliż
      
         Partijiet
      
      
         Rikorrenti: HB (rappreżentant: C. Bernard-Glanz, avukat)
      
         Konvenut: Bank Ewropew tal-Investiment
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla (i) r-rapport ta’ evalwazzjoni tal-2017 u (ii) d-deċiżjoni tal-bord ġudikanti, li tiċħad l-appell tar-rikorrent kontra r-rapport ta’ evalwazzjoni tagħha tal-2017;
               
            
                  —
               
               
                  tordna lill-konvenut iħallas somma ta’ EUR 50 000, bħala kumpens għat-telf ta’ opportunità, flimkien mal-interessi bir-rata legali mid-data tas-sentenza sakemm isir il-ħlas sħiħ;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tagħha għall-annullament tar-rapport ta’ evalwazzjoni, ir-rikorrenti tinvoka żewġ motivi.
      
                  1.
               
               
                  L-ewwel motiv, li jallega ksur tal-prinċipju ta’ amministrazzjoni tajba u tad-dritt għall-kunfidenzjalità, sa fejn, billi kkummenta dwar l-aġir allegatament mhux xieraq tar-rikorrenti ma’ maniġer ta’ livell għoli f’Ġunju 2017 fir-rapport ta’ evalwazzjoni, X kiser il-prinċipju ta’ amministrazzjoni tajba kif ukoll id-dritt għall-kunfidenzjalità tar-rikorrenti.
               
            
                  2.
               
               
                  It-tieni motiv, li jallega żball manifest ta’ evalwazzjoni u użu ħażin ta’ poter, sa fejn ir-rikorrenti ssostni li kienet iffastidjata minn X matul il-perijodu ta’ evalwazzjoni, li (i) bħala riżultat, X ma kellux l-oġġettività biex jevalwa l-prestazzjoni tagħha u b'hekk ivvizzja l-kummenti u l-marki tiegħu bi żball manifest, u (ii) ir-rapport ta’ evalwazzjoni kien adottat bl-intenzjoni li r-rikorrenti tiġi ppreġudikata u għalhekk huwa vvizzjat b’użu ħażin ta’ poter.
               
            Insostenn tat-talba tagħha għall-annullament tad-deċiżjoni tal-bord tal-appell, ir-rikorrenti tinvoka żewġ motivi ulterjuri.
      
                  1.
               
               
                  L-ewwel motiv, li jallega irregolaritajiet proċedurali, sa fejn twettqu irregolaritajiet proċedurali mill-bord ġudikanti (notifika irregolari tas-seduta, adozzjoni irregolari tad-deċiżjoni fil-kontumaċja), li fin-nuqqas tagħhom ir-riżultat tal-proċedura seta’ jkun differenti.
               
            
                  2.
               
               
                  It-tieni motiv, li jallega ksur tad-dritt għal smigħ, sa fejn, bħala riżultat tal-irregolaritajiet proċedurali mwettqa, ir-rikorrenti ma kinitx preżenti waqt is-seduta tal-bord ġudikanti, u b’hekk ma nstemgħetx.
               
            Insostenn tat-talba għad-danni tagħha, ir-rikorrenti ssostni li, meta ċaħad it-talba tagħha għal konċiljazzjoni, b’mod illegali, il-konvenut ċaħħad lir-rikorrenti minn opportunità biex issolvi t-tilwima amikevolment u biex jiġu evitati proċeduri quddiem il-Qorti Ġenerali.